L 201/8 Euroopa Liidu Teataja 1.8.2009 KOMISJONI MÄÄRUS (EÜ) nr 698/2009, 31. juuli 2009, millega tehakse siseturul rakendatavate piima ja  piimatoodetesektori teavitamis- ja müügiedendusprogrammide puhul erand määrusest (EÜ) nr 501/2008, milles sätestatakse nõukogu määruse (EÜ) nr 3/2008 (põllumajandussaaduste ja -toodete teavitamis- ja müügiedendusmeetmete kohta siseturul ja kolmandates riikides) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 2007. aasta määrust (EÜ) nr 3/2008 põllumajandussaaduste ja toodete teavitamis- ja müügiedendusmeetmete kohta siseturul ja  kolmandates riikides, (!) eriti selle artikli 5 lõiget 1 ja artiklit 15, ning arvestades järgmist: (1) — Määruse (EÜ) nr 3/2008 artikli 3 lõike 1 punktiga c on ette nähtud, et valdkonnad ja tooted, mille suhtes võib kohaldada teavitamis- ja müügiedendusmeetmeid, mida täielikult või osaliselt rahastatakse ühenduse eelarvest, määratakse kindlaks, võttes eelkõige arvesse vajadust lahendada konkreetse valdkonna spetsiifilisi või lühiajalisi probleeme. (2) Piima- ja piimatoodetesektoris on praegu majanduslikult väga rasked ajad, mistõttu ei pruugi paljud põllumajan- dustootjad majanduslikult toime tulla. (3) Sellega seoses oleks asjakohane võimaldada piima ja piimatoodetesektori kaubandusorganisatsioonidele määruse (EÜ) nr 3/2008 kohast ühenduse kaasrahasta- mist ning lubada kõnealustel organisatsioonidel esitada teavitamis- ja müügiedendusprogrammid liikmesriigi pädevatele asutustele järgmiste nädalate jooksul, et komisjon saaks need enne käesoleva aasta lõppu läbi vaadata ja vajaduse korral heaks kiita, kusjuures seeläbi tehakse erand programmide vastuvõtmise iga-aastasest graafikust ja komisjoni määruse (EÜ) nr 501/2008 (?) artiklites 8 ja 11 sätestatud tavapärasest ajakavast. (4) — Seepärast tuleks siseturul rakendatavate piima ja piima- toodetesektori teavitamis- ja müügiedendusprogrammide puhul teha 2009. aastal erand määruse (EÜ) nr 501/2008 artikli 11 lõigetest 1 ja 3. (5) Käesoleva määrusega ette nähtud meetmed on kooskõlas põllumajandusturgude ühise korralduse komitee arvamu- sega, ON VASTU VÕTNUD KÄESOLEVA MÄÄRUSE: Artikkel 1 Ilma et see piiraks määrusega (EÜ) nr 501/2008 ette nähtud tavapärase ajakava kohaldamist, tehakse siseturul rakendatavate piima ja piimatoodetesektori teavitamis- ja müügiedendus- programmide puhul, mille kõnealuse sektori kaubandusorgani- satsioonid esitavad liikmesriikidele 15. oktoobriks 2009, kõne- aluses ajakavas järgmised muudatused: a) erandina artikli 11 lõike 1 esimesest lõigust edastavad liik- mesriigid valitud programmide esialgse loetelu komisjonile hiljemalt 31. oktoobriks; b) erandina artikli 11 lõike 3 teisest lõigust teeb komisjon hiljemalt 15. detsembriks otsuse, milliseid programme ta saab kaasrahastada. Artikkel 2 Käesolev määrus jõustub seitsmendal päeval pärast selle avalda- mist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 31. juuli 2009 ()) ELT L 3, 5.1.2008, lk 1. Komisjoni nimel komisjoni liige Mariann FISCHER BOEL (2?) ELT L 147, 6.6.2008, lk 3.